stanford-oval/wikipedia huggingface dataset:
Bierawa

| Bierawan kunta (Gmina Bierawa) Gemeinde Bierawa |
| --- | --- |
 Bierawan rautatieasema
 vaakuna
   Kunnan sijainti Kędzierzyn-Koźlen piirikunnassa
 Bierawan kunta
 Koordinaatit: 50°17′N, 18°15′E 
Valtio:  Puola
Voivodikunta:  Opole
Piirikunta:  Kędzierzyn-Koźle
 – Kunnanjohtaja:  Krzysztof Ficoń
Pinta-ala:  
 – Kokonaispinta-ala:  119 km²
Korkeus:  190–220 m
Väkiluku (2020):  7 895
 – Väestötiheys:  67 as./km²
Postinumero:  47-240, 47-244, 47-246
Suuntanumero(t):  (+48) 77
Rekisterikilpi:  OK
 
 Verkkosivut 
Infobox OKVirheellinen NIMI-arvo: 
Bierawa (Gmina Bierawa, saks. Gemeinde Bierawa) on maalaiskunta Kędzierzyn-Koźlen piirikunnassa Puolassa. Sen väkiluku oli vuoden 2020 lopussa 7 895. Kunnan hallintokeskus on Bierawan kylä.
Kunnan kartta
Bierawan kunta jakautuu seuraaviin 12 kylään: Bierawa, Brzeźce, Dziergowice, Goszyce, Grabówka, Korzonek, Kotlarnia, Lubieszów, Ortowice, Stara Kuźnia, Stare Koźle sekä Solarnia. Sen pinta-ala on noin 119 neliökilometriä. Tärkeimmät kunnan aluetta halkovat liikenneyhteydet ovat voivodikunnan tiet 408 ja 425, Kędzierzyn-Koźlesta Racibórziin kulkeva rautatielinja 151 ja Grupa Azoty ZAK:n asemalle Kędzierzyn-Koźleen kulkeva rautatie 890. Bierawa rajautuu Cisekin, Kuźnia Raciborskan, Rudziniecin sekä Sośnicowicen kuntiin ja Kędzierzyn-Koźlen kaupunkiin.
Bierawan kunnan alue sijaitsee fyysis-maantieteellisesti Racibórzin laaksossa. Kunnan pinta-alasta 62,2 prosenttia on metsää ja 21,4 prosenttia maatalousmaata. Bierawka-joki virtaa sen alueella. Korkeus merenpinnasta vaihtelee kunnassa noin 190 metristä 220 metriin.
Bierawan kunnan väestö on pienentynyt viimeisten vuosikymmenten aikana; vielä vuonna 1995 väkiluku oli 9 049. Vuoden 2020 joulukuussa 51,9 prosenttia kunnan asukkaista oli naisia ja 48,1 prosenttia miehiä. Alle 18-vuotiaat muodostivat kunnan väestöstä 15,9 prosenttia, työikäiset 61,7 prosenttia ja eläkeikäiset 22,4 prosenttia. Väestön keski-ikä oli 43,4 vuotta. Vuoden 2011 väestönlaskennassa kunnan väestöstä 17,6 prosenttia oli saksalaisia, ja saksan kielellä onkin kunnassa virallisen avustavan kielen asema. Vuonna 2020 kunnan työttömyysaste oli 6,7 prosenttia.
Aiheesta muualla

Kuvia tai muita tiedostoja aiheesta Bierawan kunta Wikimedia Commonsissa
Gmina Wiejska Bierawa (pdf) Opolen tilastokeskus. (puolaksi)
Brigitte Nielsen

Brigitte Nielsen Lontoossa 2010.
Brigitte Nielsen (oik. Gitte Nielsen, s. 15. heinäkuuta 1963 Kööpenhamina, Tanska) on tanskalainen malli, näyttelijä ja laulaja. Malliurallaan Nielsen työskenteli useille huippumuotimerkeille, esimerkiksi Giorgio Armanille, Gianni Versacelle ja Gianfranco Ferrélle New Yorkissa, Pariisissa ja Berliinissä.
Näyttelijänä Nielsen debytoi vuonna 1985 miekka ja magia -elokuvan Red Sonja pääosassa. Samana vuonna hän esiintyi myös elokuvassa Rocky IV.
Nielsen on ollut naimisissa viidesti, muun muassa näyttelijä Sylvester Stallonen kanssa 1985–1987. Nielsenillä on yhteensä neljä aikuista poikaa ja vuoden 2018 kesällä koeputkihedelmöityksen avulla syntynyt tytär, jonka isä on Nielsenin viides aviomies, Mattia Dessi.
Elokuvaosia

Red Sonja (1985)
Rocky IV (1985)
Cobra (1986)
Beverly Hills kyttä 2 (1987)
Nielsen on esiintynyt myös lukuisissa televisioelokuvissa ja -ohjelmissa.
Aiheesta muualla

Kuvia tai muita tiedostoja aiheesta Brigitte Nielsen Wikimedia Commonsissa
Brigitte Nielsen Internet Movie Databasessa. (englanniksi)
Bruno Torpigliani

Bruno Torpigliani (15. huhtikuuta 1915 – 2. toukokuuta 1995) oli italialainen roomalaiskatolinen arkkipiispa. Hänet vihittiin papiksi 24. lokakuuta 1937 ja nimitettiin Mallianan titulaariarkkipiispaksi sekä apostoliseksi nuntiukseksi El Salvadoriin ja Guatemalaan 1. syyskuuta 1964. Piispaksi vihkiminen seurasi 25. lokakuuta. Pääkonsekraattorina toimi Amleto Giovanni Cicognani, jota avustivat Antonio Samorè ja Telesforo Giovanni Cioli.
3. elokuuta 1968 Torpigliani sai nimityksen apostoliseksi nuntiukseksi Kongoon ja 6. kesäkuuta 1973 Filippiineille. Hän osallistui Vatikaanin toiseen kirkolliskokoukseen. Hän jäi eläkkeelle huhtikuussa 1990.
Bulevardikehä

Bulevardikehä (ven. Бульварное кольцо, Bulvarnoje koltso) on Moskovan sisin, puolikaaren muotoinen kehätie, joka ympäröi kaupungin historiallista ydinkeskustaa lännestä, pohjoisesta ja idästä. Etelässä Bulevardikehä alkaa ja päättyy Moskovajokeen.
Alun perin paikalla sijaitsi puolustusmuuri, jonka tarkoituksena oli suojata Belyi Gorodin aluetta. Muuri purettiin kuitenkin jo vuonna 1760, mutta määräyksistä huolimatta alueelle alkoi nousta luvattomia rakennuksia. Moskovan palo vuonna 1812 tuhosi suurimman osan rakennuksista, jonka jälkeen kehä rakennettiin nykyiseen pituuteen ja valmistuen lopullisesti 1820-luvulla. Kehä koostuu useammasta bulevardista, joista ensimmäinen, Tverskoi, valmistui 1796.
Lista bulevardeista

Gogolevskin bulevardi
Nikitskin bulevardi
Tverskoin bulevardi
Strastnoin bulevardi
Petrovskin bulevardi
Roždestvenskin bulevardi
Sretenskin bulevardi
Tšistoprudnin bulevardi
Pokrovskin bulevardi
Jauzskin bulevardi
Käännös suomeksi
Miracast

Miracast kuvan ja äänen langattoman siirron standardi, jonka Wi-Fi Alliance julkaisi 2012. Standardia on kuvattu "langattomaksi HDMI:ksi".
Miracast käyttää Wi-Fi Direct -stardardia (aiemmin nimellä Wi-Fi Peer-to-Peer), jonka avulla kaksi Wi-Fi-laitetta voivat muodostaa langattoman yhteyden ilman tukiasemaa.
Standardi tukee korkeintaan 1080p HD -videota (H.264 koodekilla) ja 5.1 surround -ääntä (AAC ja AC3 ovat valinnaiset koodekit) tai vähimmillään 16-bitin 48 kHz kahden kanava PCM-ääntä.
Miracast tuki lisättiin Android 4.2 versioon. Tuki kuitenkin poistui Android 6.0:sta. (Settings > Display > Cast (Android 5,6,7), Settings > Connected Devices > Cast (Android 8)
Miracast-tuki lisättiin Windows 10:een "Anniversary Update" -päivityksessä.
Toukokuun 2020 päivityksen jälkeen ominaisuutta ei ole enää asennettu oletuksena, vaan sen on lisättävä  Asetuksista kohdasta Apps & features -> Optional features -> Wireless Display.
Vastaanotto tapahtuu "Connect"-sovelluksen avulla.
Windows 10 puhelimissa toiminto on Continuum-ohjelmassa.
Computerworld-lehden mukaan Miracast ei suuresta innostuksesta huolimatta ikinä oikein lyönyt läpi standardina.
Google kehitti vastaavan oman Google Cast -protokollan, jonka toteuttavat Chromecast-laitteet. Applen vastaava protokolla on AirPlay.
Muodostuma (stratigrafia)

Kaavio Grand Canyonin muodostumista: valkoisella muodostumat ja mustalla ryhmät.
Muodostuma on maan kivikerrostumia tutkivassa stratigrafiassa käytetty yksikkö. Muodostumaa pidetään stratigrafian kerrostumien perusyksikkönä. Muodostuma koostuu jäsenistä, jotka edelleen koostuvat yksittäisistä kerroksista kiveä. Päällekkäisiä muodostumia voidaan myös luokitella ryhmiin ja ryhmiä superryhmiin.
Bruno Taut

Bruno Taut
Bruno Taut (1880–1938) oli saksalainen arkkitehti, rakennustaiteen ensimmäisiä ekspressionisteja, professori vuosina 1929–1933 Berliinin teknillisessä korkeakoulussa ja Istanbulissa vuodesta 1937 lähtien. Hänen suunnittelemiaan ekspressionistisia lasi- ja teräsrakennuksia ovat muiden muassa hänen kaksi ensimmäistä merkittävää työtään, Leipzigin (1913) ja Kölnin (1914) rakennusnäyttelyiden konstruktiiviset lasi- ja teräspaviljongit. Hänen lasiarkkitehtuurilleen on tyypillistä, että ikkunat eivät ole väritöntä lasia vaan puiterakennelmia, joiden varaan kiinnitetyt lasinpalaset ovat värillisiä ja tämä ratkaisu synnyttää hartautta herättäviä, katedraalien lasimaalauksia muistuttavia värivaikutelmia. Taut oli mukana maansa puutarhakaupunkiliikkeessä; hänen 1910- ja 1920-luvulla suunnittelemiaan puutarhakaupunginosia sijaitsee Falkenbergissa ja Magdeburgissa. Ensimmäisen maailmansodan aikana hän teki utopistisia kaupunkisuunnitelmia. Taut oli Erich Mendelsohnin (1887–1953), Hans Scharounin (1893–1972), Wassili Luckhardtin (s. 1889) ja Hermann Finstlerin (1887–1973) Berliinissä vaikuttaneen ekspressionistisen suuntauksen pääedustajia. Taut ja hänen veljensä Max Taut (1884–1967) kuuluivat Berliinissä toimineeseen, spartakismiin sidoksissa olleeseen, ekspressionistiseen Novembergruppe -nimiseen arkkitehtien ja taidemaalarien yhteenliittymään, jonka työn tuloksena julkaistiin arkkitehtuurialbumeita ja järjestettiin näyttely vuonna 1919. Siinä määriteltiin modernin arkkitehtuurin sanasto. He olivat yhdessä Walter Gropiuksen kanssa alkuperäisjäseninä 1920-luvun alun Berliinin merkittävissä arkkitehtuurin avantgardejärjestöissä kuten Arbeitsrat für Kunstissa ja Der Ringissä. Bruno Taut olivat mukana arkkitehtiryhmässä, jonka suunnittelemia taloja rakennettiin vuonna 1927 järjestettyä näyttelyä varten perustettuun Stuttgartin Weißenhofin lähiöön, jota on pidetty nykyaikaisen arkkitehtuurin historian tärkeimpänä rakennusryhmänä. Muutenkin 1920-luvulla Bruno Taut suunnitteli funktionalistisia asuinalueita. Noihin aikoihin hän uudisti sosiaalista asuntoarkkitehtuuria.
Bjarne Lyngstad

| Bjarne Lyngstad> Norjan maatalousministeri |
| --- | --- |
 Bortenin hallitus 12. lokakuuta 1965 – 21. elokuuta 1970  
Edeltäjä:  Leif Granli
Seuraaja:  Hallvard Eika
Norjan kunta- ja alueministeri
 Lyngin hallitus 28. elokuuta 1963 – 25. syyskuua 1963  
Edeltäjä:  Oskar Skogly
Seuraaja:  Jens Haugland
Suurkäräjäedustaja
 Pohjois-Trøndelagin vaalipiiri 1961–1969  
Inderøyn pormestari
 1951–1952 1947–1951  
Henkilötiedot
Syntynyt: 9. tammikuuta 1901 Inderøy, Norja
Kuollut: 4. syyskuuta 1971 (70 vuotta)
Ammatti:  maanviljelijä, poliitikko
Tiedot
Puolue:  Venstre
Bjarne Lyngstad (9. tammikuuta 1901 Inderøy – 4. syyskuuta 1971) oli norjalainen Venstren poliitikko ja maanviljelijä. Hän istui suurkäräjillä 1961–1969 ja toimi Norjan kuntaministerinä 1963 sekä maatalousministernä 1965–1970.
Aiheesta muualla

Bjarne Lyngstad Norjan suurkäräjien verkkosivuilla (norjaksi)
Brooke

Brooke voi viitata ainakin seuraaviin:
Henkilönnimet

Brooke, etunimi
Brooke, sukunimenä:
Alan Brooke (1883–1963), brittiläinen sotamarsalkka
Ally Brooke (s. 1993), yhdysvaltalainen laulaja
Edward Brooke (1919–2015), yhdysvaltalainen republikaanipoliitikko ja senaattori
James Brooke (1803–1868), Sarawakin kuningaskunnan hallitsija
Jonatha Brooke (s. 1964), yhdysvaltalainen laulaja ja kitaristi
Richard Kendall Brooke (1930–1996), eteläafrikkalainen lintutieteilijä
Rupert Brooke (1887–1915), englantilainen runoilija
Sian Brooke (s. 1980), brittiläinen näyttelijä
Tim Brooke-Taylor (1940–2020), brittiläinen koomikko, näyttelijä ja käsikirjoittaja
Tom Brooke (s. 1978), brittiläinen näyttelijä
Van Dyke Brooke (1859–1921), yhdysvaltalainen elokuvaohjaaja, näyttelijä ja käsikirjoittaja
Paikannimet

Brooke, kunta Norfolkissa, Englannissa
Brooke, kunta Rutlandissa, Englannissa
Brooke, paikallishallinnoton alue Virginiassa, Yhdysvalloissa
Brooken piirikunta, piirikunta Länsi-Virginiassa, Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brooke”, voi hakea sivunnimihaulla, laajalla sivunnimihaulla tai tekstihaulla.
Morikuni

Prinssi Morikuni (Japani: 守邦親王, Morikuni-shin'nō; 1301–1333) oli yhdeksäs shōgun Japanin Kamakura-shogunaatin aikana. Hän seurasi isäänsä prinssi Hisaakia shōgunina vuonna 1308. Hän oli Kamakura-shogunaatin viimeinen shōgun, ennen Kemmu-restauraatiota. Shogunaatin romahduksen jälkeen 1333 hänestä tuli buddhalainen pappi, mutta hän kuoli pian sen jälkeen.
Morigaonin piirikunta

Morigaonin piirikunta (assamiksi মৰিগাঁও জিলা, Marigām̐o jilā, bengaliksi মরিগাঁও জেলা, Marigām̐o jelā) on yksi Intian Assamin osavaltion 27 piirikunnasta. Piirikunta rajautuu pohjoisesta Darrangin ja Sonitpurin piirikuntiin, idästä Nagaonin piirikuntaan ja etelästä Kamrupin kaupunkialueen ja Karbi Anglongin piirikuntiin.
Béni Mellal-Khénifra

| Béni Mellal-Khénifra |
| --- | --- |

 Béni Mellal-Khénifran sijainti Marokossa.
 Koordinaatit: 32°20′N, 6°22′W 
Valtio:   Marokko
Perustettu:  2015
Hallinto:  
 – hallinnollinen keskus:  Béni Mellal
Pinta-ala:  27 750 km²
Väkiluku (2014):  2 520 776
 
Verkkosivu
Béni Mellal-Khénifra (arab. بني ملال خنيفرة‎, Banī Mallāl Ḫunayfira) on yksi Marokon 12 alueesta.
Béni Mellal-Khénifra sijaitsee Marokon pohjoisosassa.  Siellä oli asukkaita vuonna 2014 noin 2,5 miljoonaa. Alueen pääkaupunki on Béni Mellal.
Maantieteellisesti alue koostuu kolmesta osasta: viljavasta tasangosta, Atlasvuorista ja niiden väliin jäävistä kukkuloista. Tasangolla harjoitetaan maataloutta ja siellä on teollisuutta. Vuoristoinen osa houkuttelee luontomatkailijoita.
Aiheesta muualla

Kuvia tai muita tiedostoja aiheesta Béni Mellal-Khénifra Wikimedia Commonsissa
Marokon alueet
Béni Mellal-Khénifra
Casablanca-Settat
Dakhla-Oued Ed-Dahab
Drâa-Tafilalet
Fès-Meknès
Guelmim-Oued Noun
Laâyoune-Sakia El Hamra
Marrakesh-Safi
Oriental
Rabat-Salé-Kénitra
Souss-Massa
Tanger-Tetouan-Al Hoceima
Miracle-

| Miracle- |
| --- | --- |
 Al-Barkawi vuoden 2018 The International -tapahtumassa
Henkilötiedot
Koko nimi:  Amer Al-Barkawi
Syntynyt: 20. kesäkuuta 1997 (ikä 27)
Kansalaisuus:   jordanialainen  puolalainen
Ammatti:  Ammattipelaaja
Elektronisen urheilun pelaaja
Pelaajanimi:  Miracle-
Aktiivisena:  2013–
Nyk. joukkue:  Nigma Galaxy
Peli:  Dota 2
Amer ”Miracle-” Al-Barkawi (arab. عامر البرقاوي‎, ‘Āmir al-Barqāqī; s. 20. kesäkuuta 1997) on jordanialais-puolalainen Dota 2 -ammattilainen, joka pelaa Nigma Galaxylle. Häntä pidetään yhtenä pelin kaikkien aikojen parhaimmista pelaajista.
Miracle- on voittanut monia korkeimman tason turnauksia. Näistä kolme hän voitti OG:n riveissä (The Frankfurt Major 2015, The Manila Major 2016, ESL One Frankfurt 2016) ja neljä Team Liquidin riveissä (StarLadder i-League StarSeries Season 3, EPICENTER 2017, The International 2017, China Dota2 Supermajor).
Miroslav Lap

Miroslav Lap (s. 8. syyskuuta 1950 Ljubljana) on Jugoslaviaa edustanut entinen jääkiekkoilija. Hän pelasi maansa joukkueessa Innsbruckin olympialaisissa 1976, joissa Jugoslavia sijoittui kymmenenneksi. Lap teki turnauksessa yhden maalin ja sai yhden syöttöpisteen.
Mestarilaulajat

Mestarilaulaja Heinrich Mügelniläisen muistomerkkikaivo Mügelnissä.
Mestarilaulajat (saks. Meistersinger) olivat koulutettuja porvarillisia laulajia, jotka harjoittivat Saksassa hovilyriikasta 1200-luvun keskivaiheilla syntynyttä laulurunoutta. Mestarilaulajat hakivat taiteensa harjoittamisella toimeentuloaan lähinnä hoveista ja kaupungeista. Myöhemmin mestarilaulua harjoittivat paikoillaan asuvat porvarit, etupäässä käsityöläiset, järjestyneinä yhdistyksinä, pikemminkin rakkaudesta taiteeseen kuin taloudellisista syistä.
Kansanrunouden vastakohtana mestarilaulajat panivat pääpainon taidokkaisiin metriikan ja musiikin muotoihin, ja vähitellen taiteenlajin harjoittaminen jäykistyi tyhjäksi muodollisuudeksi. Lopulta luonnollisen rytmin sijaan tuli mekaaninen tavujen laskeminen ja runotyyli lyötiin laimin. Vanhan ritarirunouden päälaji, lemmenlaulu, väistyi, ja tilalle tulivat oppineet ja opettavaiset hengelliset aiheet ja kertomukset. Mestarilaulajien henkinen vireys hiipui uskonpuhdistuksen aikoihin. Viimeinen mestarilaulajien koulu suljettiin 1839 Ulmissa.
Mestarikustannus

Mestarikustannus Oy oli vuosina 1973–2004 toiminut kirjankustantamo, joka julkaisi etupäässä kotiin liittyvää tietokirjallisuutta kuten keittokirjoja kirjoina ja kirjasarjoina, aikakauslehtinä sekä myös uudenlaisina, vähitellen ilmestyvinä kortistosarjoina keräilykoteloineen. Tuotteita markkinoitiin etenkin suoramarkkinointia käyttäen postimyyntinä kirjakerhojen tapaan. Mestarikustannus Oy:n edeltäjäksi mainitaan vuonna 1956 perustettu Oy Maestrofon Ab, jonka toiminnasta ei ole tietoja. Nykyisin Mestarikustannus on Oy Apilanlehti/Klöverbladet Ab:n aputoiminimi.
Mestarikustannuksen perusti ruotsalainen, Hemmets Journal -aikakauslehdessä aiemmin työskennellyt Alf Tönneson, joka oli perustanut Ruotsiin samankaltaisen yrityksen Skandinavisk Press. Mestarikustannuksen ensimmäinen menestystuote oli Mestarikokki-niminen reseptikorttisarja, joka tuli markkinoille 1973  samaan aikaan kuin samaan ideaan perustuva Sanoma Osakeyhtiön Kodin Kuvalehden Keittotaitokerho.  Mestarikustannuksen versio menestyi paremmin, ja Sanoma lopetti oman korttisarjansa 1978.
Mestarikustannuksen tietokirjojen aihepiireihin kuuluivat ruoanlaiton lisäksi huonekasvit, neuleet ja muut käsityöt sekä autot ja niiden korjaus. Tietokirjojen lisäksi Mestarikustannus julkaisi myös lastenkirjoja ja sarjakuvia, kuten 1980-luvun puolivälissä kymmeniä belgialaisen sarjakuvapiirtäjä Willy Vandersteenin Anu ja Antti -tarinoita Soile Kaukorannan suomentamina ja Jarkko Uosukaisen tekstaamina.
Brasenose College

| Brasenose College |
| --- | --- |
  

 lat. Aula regia et collegium aenei nasi 
Perustettu:  1509
Opiskelijoita:  365 (2017-18)
Jatko-opiskelijoita:  242 (2017-18)
Sijainti:  Oxford, Englanti  Yhdistynyt kuningaskunta (51.753206°N, 1.254731°W)
Osoite:  Radcliffe Square, Oxford OX1 4AJ
Yhteistyö:  Gonville and Caius College
Sivusto:  www.bnc.ox.ac.uk
Brasenose College (BNC), viralliselta nimeltään The King's Hall and College of Brasenose, on yksi Oxfordin yliopiston 38 collegesta. Vaikka collegen historia ulottuu pitemmälle, nykymuodossaan sen perustivat vuonna 1509 lakimies Sir Richard Sutton Cheshirestä ja Lincolnin piispa William Smyth. Collegen uskotaan saaneen nimensä (aiemmin "Brasen Nose" eli "vaskinenä") messinkisestä ovenkolkuttimesta.
Brasenosen yhteydessä toimii yksi maailman vanhimmista soutukerhoista, Brasenose College Boat Club.
Kuuluisia alumneja

David Cameron, englantilainen poliitikko, entinen pääministeri
Malcolm Turnbull, australialainen poliitikko, entinen pääministeri
Michael Palin, koomikko, yksi Monty Python -ryhmän jäsenistä
J. Michael Kosterlitz, skotlantilainen fyysikko ja v. 2016 Nobelin fysiikanpalkinnon saaja
William Golding, englantilainen kirjailija ja v. 1983 Nobelin kirjallisuuspalkinnon saaja
John Buchan, skotlantilainen kirjailija, historioitsija ja poliitikko, Kanadan kenraalikuvernööri
William Grove, brittiläinen fyysikko ja polttokennojen pioneeri
Jeffrey Archer, brittiläinen kirjailija ja poliitikko
John Profumo, brittiläinen poliitikko ja sotaministeri
George Monbiot, kirjailija ja ympäristöaktivisti
Aiheesta muualla

Kuvia tai muita tiedostoja aiheesta Brasenose College Wikimedia Commonsissa
Moribala

| Moribala |
| --- | --- |
 Moribala
 Koordinaatit: 12°39′47″N, 5°2′46″W 
Valtio:  Mali
Alue:  Ségoun alue
Piiri:  Sanin piiri
Hallinto:  
 – Hallinnon tyyppi:  maalaiskunta
Väkiluku (2009):  11 500
Infobox OKVirheellinen NIMI-arvo: 
Moribala (myös Moribila) on maalaiskunta Ségoun alueen Sanin piirissä Malissa. Sen keskuskylä Moribila Kagoua sijaitsee Banijoen eteläpuolisella tasangolla 75 kilometriä Sanista etelään. Kunnassa on 11 500 ja keskuskylässä 700 asukasta (vuonna 2009).
Moribalan kunta rajoittuu pohjoisessa Sanin piirin Tourakolomban, idässä Kassorolan, etelässä Sikasson alueen Koutialan piirin Zanfiguén ja Kounianan ja lännessä Koromon kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sudanin ja Sahelin siirtymävyöhykkeeseen.
Kuntaan kuuluu 16 kylää. Asukkaat ovat etupäässä miniankoja. Lisäksi on fulbeja ja boboja.
Moribalan kautta kulkee Sanin ja Koutialan välinen maantie RN13. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Nuoriso hakeutuu ansiotöihin kaupunkeihin.
Kunnassa toimii viisi alakoulua, yläkoulu ja terveyskeskus. Vesihuollon taso on riittämätön.
Blaster Master

| Blaster Master |
| --- | --- |

Kehittäjä:  Sunsoft
Julkaisija:  Sunsoft
Jakelija:  Nintendo eShop
Ohjaaja:  Hiroaki Higashiya Koichi Kitazumi
Suunnittelija:  Kenji Sada
Säveltäjä:  Naoki Kodaka
Pelisarja:  Blaster Master
Julkaistu:  NESJP 17. kesäkuuta 1988NA marraskuu 1988EU 25. huhtikuuta 1991 Virtual ConsoleNA 14. joulukuuta 2009
Lajityyppi:  tasohyppely, ammunta
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  Nintendo Entertainment System, Virtual Console
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK    : 
Blaster Master (jap. 超惑星戦記メタファイト, Chō Wakusei Senki Metafight) on Sunsoftin kehittämä ja julkaisema videopeli Nintendo Entertainment Systemille. Peli on Blaster Master -pelisarjan ensimmäinen osa.
Juoni

Pelin päähenkilö on 15-vuotias Jason Frudnick, jolla on lemmikkinä Fred-niminen sammakko. Eräänä päivänä sammakko karkaa ja Jason lähtee jahtaamaan sitä. Sammakko sattuu hyppäämään Jasonin talon pihalla olevaan radioaktiiviseen laatikkoon, joka muuttaa sammakon jättimäiseksi mutantiksi. Jättiläinen tekee maahan kolon, jonne se katoaa. Jason päättää seurata sitä ja huomaa siellä erikoisen taistelutankin, jolle on annettu nimi SOPHIA THE 3RD. Jason pukee taisteluhaarniskansa ja valmistautuu matkaamaan tankillaan ihmeelliseen maailmaan, joka on täynnä mitä erikoisimpia mutantteja, "Harmaita muotoja", joita kontrolloi mutaatiota levittävä "Plutonium Boss".
Pelaaminen

Pelissä pelataan enimmäkseen SOPHIA:lla, joka on varustettu voimakkaalla tykillä sekä jousituksella, jonka avulla auto voi myös loikkia esteiden tai reunojen yli. Tankkiosiot pelataan tasohyppelypelien tyyliin. Pelissä pystyy myös poistumaan tankista, jolloin Jason voi loikkia ajoneuvonsa tapaan, uida, kiivetä tikkaita sekä mennä ovista sisälle, jolloin siirrytään yläviistosta kuvattuun peliosuuteen. Sisätiloissa Jason ei voi hyppiä eikä uida mutta voi sen sijaan käyttää aseensa lisäksi kranaatteja.
Sekä ulko- että sisätiloissa on kahdeksan pykälän energiamittari, jota voidaan kasvattaa keräämällä P-palloja. Sisätiloissa näkyy myös toinen mittari, joka näyttää aseen panosten tulivoiman. Tulivoima kasvaa keräämällä palloja, joissa on pyssyn kuva. Ulkotiloissa toinen mittari, "lentomittari", ilmestyy pelaajan voitettua kolmannen pomovihollisen. Se näyttää leijuntakyvyn (hover) tehon ja sitä kasvatetaan keräämällä H-palloja.
Pelissä on kahdeksan eri maailmaa, jossa jokaisessa odottaa pomovastuksena valtava mutantti. Jokaiselta pomovastukselta saa jonkin lisätarvikkeen SOPHIA:an. Metroid-pelien tapaan moniin paikkoihin ei pääse ilman tiettyä lisätarviketta. Niihin lukeutuu mm. leijuntakyky, jonka avulla SOPHIA kykenee lentämään lentomittarin pykälien verran.
Pelissä on myös mahdollista kerätä SOPHIA:an lisäaseita, jotka ovat hakeutuvat ohjukset, salamat ja kolmoisohjukset. Taukotilassa puolestaan voi nähdä lisäaseiden määrän ja vaihtaa tarvittaessa lisäasetta.
Pelissä on aina kolme elämää, jotka kuluvat energiamittarin tyhjentyessä, jolloin joko Jason kuolee (mikäli on tankin ulkopuolella) tai SOPHIA räjähtää. Kun elämät loppuvat, peli päättyy, mutta silloin on mahdollista jatkaa sen hetkisen tason alusta. Peli alkaa automaattisesti alusta, kun elämät loppuvat viidennen kerran.